Susu

Ing amanung susu, a mayayaus mu namang mamma (ing lagyu nang 
Latin) king :en:human anatomy, yapin ing dakeng babong pang-arap 
(ventral region) ning libutad ning katawan (torso) ing animal, lalu na kareng 
mammal, kayabe no reng tau. Metung pa, deng susu dake no ning katawan 
ning mammal nung nu la atyu reng organung panibatan ning gatas a magsilbing 
pamangan da reng bingut. Atin la muring susu deng lalaki, a mibabait a 
atilu reng milk duct. Nanupata, agyang atilu reti, keraklan e la daragul o 
manalkus (developed) deti. Neng kayi, malyari lang dagul deng susu kareng 
lálaki, metung a kabilyan a awsan dang gynecomastia. Malagad, pareu la 
muring malyaring mikagatas deng lálaki ampong bábai antimong epektu da reng 
mapilan a panulu antimo reng panulung antipsychotic. Pareu lang makapal o 
dakal (high concentration) deng uyat (blood vessel) ampong nervios kareng [utang 
(dake ning katawan)|utang]] da reng lálaki ampong bábai.

Anatomia 
Makatumpak la king kalamnan (muscle) a pectoralis major deng súsu ning 
babai. Keraklan, makabili la reti manibat king dane ning kadwang (2nd) tagyang 
angga king dane ning kanam (6th) a tagyang, papunta king buntuk (anteriorly). 
Makapusisyun yang patás at patalilís ing superior lateral quadrant ning súsu 
paras king metung a 'axillary tail' o peka-iki king kilikili. Ating maimpis a 
sapin (layer) ning mammary tissue a magumpisa king baligat (clavicle o 
collarbone) papunta king kapitú (7th) o kawalúng (8th) tagyang pababa, at maibat 
king gulis gulis libutad (midline) angga king gilid ning latissimus dorsi, 
papunta king gulut (posteriorly). 

Kayabe la kareng maulagang dake da reng súsu deng mammary gland, ing 
axillary tail (malyaring mika tumor keti), deng lobule, deng [[:en:Cooper's 
ligament]], ing areola, ampo ing utang. 
Makatuglung ya ing utang king T4 dermatome. 

King panaun ning :en:puberty (pamagdalaga), malilyari ing pamandagul da reng 
súsu uling kareng :en:sex hormone, lalu na ing :en:estrogen. 
Mipatunayan nang ing hormone a ini sangkan ne ning mikaka súsu lang mangaragul 
at anti kareng bábai deng lálaki. Gynecomastia ing aus da 
kaniti.

Uling keraklan, bibilugan dong :en:adipose tissue deng súsu, malyari lang 
manaliwa dagul deti king lambatan, lalu na nung miraragdagan ya o mababawas 
timbang ing babai. Karaniwan, daragul la reti neng mabuktut ya 
ing babai, uling king hypertrophy (pamandagul) ning :en:exocrine gland, a 
epektu ning hormone a prolactin. 

Ing magdalang daya kareti yapin ing :en:internal thoracic artery (a sadya 
rang awsan internal mammary artery), ampo ing long thoracic artery (a 
sadyang mayayaus external mammary artery).

Ing lymphatic drainage 
Uling metung yang laganap a uri ning cancer ing breast cancer, maulaga 
ing :en:lymphatic drainaga da reng dake ning súsu nung nu malyari marapat 
ing :en:metastasis (pamikalat ning cancer]].

Pupulayi kareng ipsilateral (pareu dane) a axillary (bandang kilikili) a 
:en:lymph node ing 75% ning lymph ibat king súsu. Itang aliwa, pupunta 
kareng parasternal lymph node, ketang metung a súsu, o kareng abdominal (king 
atyan) lymph node.

Kayabe la kareng axillary (kilikili) node deng pectoral (salu), subscapular 
(lalam ning pago) at humeral (takde) a grupu da reng lymph node. Miraras ing 
lymph a laman da reti kareng central axillary lymph node, at kaybat, king apical 
(sepu o taluktuk) axillary lymph node.

Gamit 

Metung yang karaniwan oneng e ustung paniwala itang anti la kanita tabas o alkus 
(shape) deng súsu da reng bábai ba rong malyaring pakanan deng bingut 
kapamilata’ning pamangawang gatas. Ing tutu, malati na la mung dake ning súsu 
deng mammary gland a babyeng gatas. Ing keraklan king súsu, bibilugan deng 
adipose tissue, (taba) ampong :en:connective tissue. E makayapektu 
king kagiwan (ability) nang magpasúsu king bingut ing dagul ning súsu ning 
babai. Agpang kareng zoologist, alang aliwang babaing mammal a anti kanita 
karagul súsu neng e la magpasúsu. 

Metung yang karaniwan a paniwala da reng biologist a atin lang súsu reng bábai 
ba lang lumapit karela deng lalaki ning kapareu dang species; king makuyad a 
salita, :en:secondary sex characteristic la reng súsu. Paniwalan da reng 
aliwang biologist, alimbawa I :en:Desmond Morris, a meging anti kanita ing 
tabas ding súsu da reng bábai antimong katumbas da reng buldit king arap. Ing 
sangkan na niti, samantalang misisiping (mipag-“mate” o mangasawa) la reng 
aliwang primate king pusisyun a “piggy-back” o pa-“kabayu”, miyayarap la 
keraklan neng mag-sex la reng tau. Makasaup ya king pamagpalipi da reng 
minunang tau ing metung a secondary sexual characteristic king sálu ning babai; 
at nung miyayarap la reti kabang mararapat ita, lalu pang lumalam ing karelang 
pamiugnayan kesa ketang kabud namu sexual. 

Atin namang maniwalang megi yang anti kanita ing súsu ning babai ba lang e 
mapuput deng bingut kabang sususu la. Uling e makabuklo ya o makatumbo ing 
panga da reng bingut da reng tau, e anti kareng kekatamung pipumpunan o deng 
aliwang primate, malyari yang mitakpan ing arung ning bingut king salu ning 
babai (nung pante ya iti) kabang sususu ya iti. Agpang king teoryang iti, 
kabang mipapante ya ing panga ning tau, lalu lang meragul deng súsu antimong 
pakibat kaniti. 

Uling matas ing pamipaulaga da reng aliwang kultura king pangabalansi o 
pangatimbang (symmetry) ning itsura ning tau, at uling para kareng dakal a 
babai, masasalamin kareng karelang súsu ing pangababai ampo ing paglalawe da 
reng dakal a babai king karelang sarili, dakal kareng bábai kareng masaplalang 
bansa (developed countries) ing magpa-breast reconstruction kaybat ning 
:en:mastectomy (opera ba lang ilako reng súsu) para king [[kanser king 
susu]].

Dagul ampong alkus (shape) 

Natural itang maragul a pamiyaliwa-liwa king dagul ampong alkus da reng súsu da 
reng bábai (ampong lálaki). Myayaliwa la reng bageng makayapektu king dagul da 
reng súsu; kayabe la kareti reng lahi (a maki kaugnayan king :en:genetics), 
timbang, pamamangan, ampong ehersisyu. Keraklan, masusukad 
ya ing dagul da reng súsu ning babai kapamilata’ning kayang karelang 
'bra size'. Agpang kareng resulta ning survey a 
'Size UK', meragul ing average bra size king UK manibat king 34B kanitang 
dekadang 1950 angga king 36C ngeni. King America naman, 34B 
ing average a dagul anyang banwang 2005 agpang king [[U.S. Department of 
Health and Human Services|CDC]]. Marlas, mákaramdam lang insecurity deng dakal 
a bábai uling kareng súsu ra, at dakal kareng e masaya king dagul ning salu ra 
ing pa-opera ba lang bawasan o pa[[:en:breast 
enlargement|ragulan]] deng karelang súsu. 

Malyari lang sákit gulut deng bábaing sobra dagul súsu, kabang 
karen namang mapilan a sosyedad king Albugan (West), atíng paniwalang mákabawas 
king panamuyut kareng lalaki (sexual attractiveness) 
ing maki malating súsu. Alang kaugnayan o pamituglung ing dagul da reng súsu 
ampo ing kagiwan a magpasúsu. 

Ating mapilan a sakít o kundisyun ning katawan a panibatan ning e normal a 
pamanalkus o kabilyan da reng súsu neng magdalaga ya ing metung a babai. Ing 
virginal breast hypertrophy, metung yang kabilyan nung nu masyadung mabilis 
ing pamandagul da reng susu king panaun ning pamagdalaga, at neng kayi, lalagpus 
pa itang pamandagul ketang normal a panaun ning puberty. King breast 
hypoplasia naman, e malilyari ing normal a pamandagul da reng súsu neng 
pamandalaga. 

Karaniwan itang e la pareu dagul deng susu ning babai (agpang kareng statistics, 
lamáng lang bagya reng babaing nung nu ing súsung kayli ing mas maragul), 
partikular king panaun a kasalunsungan da pang daragul deng súsu king 
:en:puberty. Malagad, maragul ing pamiyaliwa da sukad deng adwang súsu, o 
bitasang e daragul ing metung kareti e anti ketang kaparis na.

Kabaldugan da reng amanu 
Ing bra o brassiere (ibat king Frances, at literal a 
mangabaldugang panalan takde), metung yang imalang panlalam o 
underwear da reng bábai. Iti bibilugan de ring adwang cup 
a bagya o laganas a makatakap kareng súsu ba reng dalan o suportan iti at para 
king kahinhinan.

Being topless is the state of having bare breasts. For more on modesty 
regarding breasts, see Nudity.
Itang :en:topless, ya pin itang makalto la reng súsu. Para king 
kahinhinan tungkul kareng súsu, lon ya ing kalubasan.

Kabilyan king kultura 
Agpang kareng aliwang pamagaral, gigisingan da reng súsu ing pangahilig king sex 
manibat kareng lálaki ampong bábai

Uling marlas, maselan lang pisasabyan o paksa deng súsu, lalon dong 'marok' o 
pribadu (a dapat isalikut) kareng dakal a kultura, o didinan dong kabaldugan a 
sexual nung makalto la reti (neng kayi, agyang gagamitan do reti ketang 
pekamaulaga rang gamit, itang pamagpasúsu). Neng kayi, iti pa ing panibatan 
ning pangarakap da reng bábai para king “indecent exposure” o pamagbilad king 
katawan potang pasuswan do reng ának da neng atyu la king kilwal. Myayaliwa ing 
palage tungkul kaniti, nung itang epektung sexual malilyari uling makalto la, o 
nung ali la. Migit pa kareng mebanggit king babo, lon ya murin ing 
nudism. 

Atin namang aliwang pakibat. Kareng mapilan a lugal ampong kultura, akakit de 
reng bábai ing isyung iti antimong metung a pisasabyan tungkul king pamipante-
pante: malyari rong pákit deng lálaki deng karelang sálu, kabang bawal iti 
kareng bábai. Kapagnasan ning pangimut (movement) :en:Topfree equality king 
America ing ilako ya ing e pamipante-panteng iti. Atin neng simbut a desisyun 
king New York Court of Appeals a keraklan mamayun king 
paglaban ning pangimut a iti. Migtagumpe ne itang metung a pangimut a kalupa na 
niti kareng keraklan kareng dake ning Canada kanitang dekadang 1990. 
Atin namang mapilan a bansa nung nukarin e taganang bawal kareng bábai ing 
ipalto la reng karelang sálu. 

Kanitang minuna, tuturing dong pamiparakal symbol o tanda ning 
pamiparakal deng súsu uling makaugne la reti king gatas, a mamye bye. 
Mangaragul lang tutu deng sálu da reng istatwa da reng diosa manibat kanitang 
minunang panaun—deng awsan dang Venus figurines— antimo reng 
awsan dang pigurin a Venus, alimbawa ing [[:en:Venus of 
Willendorf]].

Deng sakít da reng súsu

Deng impeksyun ampong pamangalbag 

 Mastitis
 mastitis ibat kareng bacteria
 mastitis ibat king pamangatmung gatas
 mastitis ning bayki
 ing subareolar mastitis

 Deng aliwang impeksyun
 :en:chronic subareolar abscess
 tuberculosis king súsu
 syphilis king súsu
 :en:retromammary abscess
 actinomycosis king súsu

 Ing pamangalbag
 :en:Mondor's disease
 :en:duct ectasia

Deng e makarok (benign) a sakit ning súsu 
 Diperensyang atyu na pangabaits
 inverted nipple
 supernumerary nipples/supernumerary breasts

 Deng pamaglisya o komplikasyun ning karaniwang pamanalkus (normal development)
 fibroadenomatosis
 cyclical nodularity
 cysts
 fibroadenoma - benign tumor

 :en:Duct ectasia
 :en:nipple discharge
 :en:abscesses
 mammary fistula - :en:squamous metaplasia of lactiferous ducts, :en:subareolar abscess

 Epithelial hyperplasia - :en:fibrocystic condition

 Maki kaugnayan king Pangabuktut
 :en:galactocoele
 :en:mastitis puerperalis

Malignant a sakit king súsu 
 kanser king súsu (mammary carcinoma)
 :en:carcinoma in situ
 :en:Paget's disease of the nipple o :en:Paget's disease of the breast

Lon la murin deti 
 pamagpasusu
 :en:breast fetishism
 :en:breast implant
 :en:breast reconstruction
 :en:gynecomastia
 :en:intimate parts
 :en:topfree equality
 :en:mammary intercourse	 
 :en:puberty

Suglung a palwal 
 Stages of breast development, from Puberty101 
 real or fakebreast visual test

Integumentary system
Secondary sexual characteristics